แฟนทานยาคุมยังไม่หมดแผงแต่ประจำเดือนมาต้องกินยาต่อหรือว่าต้องหยุดทานยาคุมแบบ28เม็ดของมินนี่
สวัสดีค่ะ ในกรณีเป็นยาคุมแบบ 28 เม็ด จะมีตัวยาอยู่แค่ 21 เม็ดแรก 7 เม็ดหลังจะเป็นเม็ดแป้ง ซึ่งช่วงที่กินเม็ดแป้ง ก็จะมีประจำเดือนมาได้อยู่แล้วแต่หากเป็นเลือดออกในช่วงยา 21 เม็ดแรกนั้น อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นที่หากเลือดออกมาก ปวดท้องน้อย อาจหยุดยา และควรไปหาสาเหตุเพิ่มเติมกับสูตินรีแพทย์อีกครั้งค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน